اسلام آباد :پاکستان ڈیموکریٹک موومنٹ (پی ڈی ایم) نا ترجمان حافظ حمد اللہ نگران وزیر اعلیٰ پنجاب محسن نقوی نا تقرر نا ستا ءِ کرسا پارے کہ اودے وزیر اعلیٰ پنجاب جوڑ مننگ مبارک مرے۔ السی رابطہ نا ویب سائٹ ٹوئٹر آ تینا بیان اسے ٹی ترجمان پی ڈی ایم پارے کہ محسن نقوی نا تقرر ءِ الیکشن کمیشن آئین و کانود نا ر داٹ کرینے، آئین و کانود آ ہراتم کہ عمل مریک عمران نیازی اینڈ کمپنی ءِ ڈکھیائی مریک، و اوفتے بد بریک۔ آئین شکن فسادی کن آئین ءِ ردی نا ٹوکری ٹی بٹنگ ہچ اس اف، ولے اودے موکل تننگپک۔ عمران نیازی ملک، الس و نظام کن “شر” و “وسواس الخناس” اس جوڑ مسنے، ہرا الس نا مزغ اٹ مدام وسوسہ شاغسا کیک۔ دعا ءِ کہ محسن نقوی آئین و الس نا اومیت آتیا پورو برے۔
(آن لائن)
